text: Stole af gamle flasker
  27 maj 2011 kl. 15.29
  Regentparret modtog to børnestole - lavet af gamle sodavandsflasker. Fredag eftermiddag besøgte dronning Margrethe møbeldesign-firmaet HAY, som holder til i den restaurerede toldbold på havnen.
  Firmaet er ni år og den første møbelkollektion blev lanceret på en messe i Køln i 2003. 
  Siden er der blevet tilføjet en stor kollektion af boligtilbehør og tæpper til sortimentet. Med en ambition om at designe og producere møbler og tilbehør med international appel, forsøger HAY at flytte grænserne for design. Bl.a. ved brug af hidtil uafprøvede teknologier. Denne ambition har bl.a. resulteret i filtstolen Nobody, der har modtaget den tyske designpris og den svenske Forum Aid Award.
  
  Iværksætter-eventyr
  Rolf Hay traf gennem sit job som møbelsælger tilfældigt Bestseller-grundlæggeren Troels HOlch Povlsen - og det blev starten ppå et iværksættereventyr.
  